**V ý z v a**

na predloženie ponuky v prieskume trhu v rámci zadávania zákazky s nízkou hodnotou v zmysle § zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**1.Identifikácia vyhlasovateľa:**

Názov:Domov sociálnych služieb prof. Karola Matulaya pre deti a dospelých

Sídlo: Lipského 13, 841 01 Bratislava

IČO: 00604879

Kontaktná osoba vo veciach verejného obstarávania:Andrea Janebová

Telefón: 02/64530560

Email: janebova@dsspkm.sk

**2. Predmet zákazky:**

2.1 : **„Chladená strava s dovozom ”**

2.2 Slovník spoločného obstarávania CPV:

15894000-1 Spracované potravinárske výrobky

55521100-9 Rozvoz stravy

**3. Opis predmetu zákazky:**

3.1 Predmetom zákazky je **Chladená strava s dovozom** v súlade s Prílohou č. 1 tejto Výzvy, ktorou je Návrh na plnenie kritérií.

3.2 Predmet zákazky zahŕňa:

Spracovanie a dovoz jedál podľa výberu 1x týždenne vo štvrtok v ranných hodinách. Priemerný mesačný počet odobratých porcií hlavného jedla (bez polievky) je cca 150 ks. Podrobné vymedzenie predmetu a rozsahu zákazky je uvedené v Prílohe č.1 – Návrh na plnenie kritérií.

**4. Podmienky plnenia:**

4.1 S úspešným uchádzačom bude uzavretá a podpísaná Obchodná zmluva na predmet zákazky uvedený v bode 2. na obdobie 24 mesiacov.

4.2 Miesto plnenia zákazky: **Domov sociálnych služieb prof. Karola Matulaya pre deti a dospelých, Lipského 13, 841 01 Bratislava**.

4.3 Lehota dodania: **čiastkové plnenia – uvedené v Obchodnej zmluve**

4.4 Predpokladaná hodnota zákazky: **10 900,00 € bez DPH**

**5. Podmienky účasti:**

5.1 Uchádzač musí spĺňať všetky nasledovné podmienky týkajúce sa **osobného postavenia**.

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods.1 písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**V súlade s § 32 ods.3 zákona o VO nie je uchádzač povinný predkladať doklady preukazujúce splnenie podmienky osobného postavenia podľa §32 ods.1 písm. e) a f) zákona o VO. Splnenie podmienky osobného postavenia podľa § 32 ods. 1 písm. e) a f) zákona o VO bude overovaná verejným obstarávateľom z informačných systémov verejnej správy, resp. z informačných systémov Úradu pre verejné obstarávanie.**

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie predmetných podmienok účasti podľa § 32 ods. 1 písm. e) zákona o VO preukazuje člen skupiny len vo vzťahu k tej časti predmetu zákazky, ktorú má zabezpečiť.

V prípade, že verejný obstarávateľ bude mať pochybnosti o tom, že uchádzač spĺňa podmienky účasti podľa § 32 ods. 1 písm. e) zákona o VO, požiada uchádzača o predloženie dokladov preukazujúcich splnenie týchto spochybnených podmienok účasti.

**Verejný obstarávateľ upozorňuje uchádzača na skutočnosť, že podľa § 117 ods. 5 zákona o VO nesmie verejný obstarávateľ uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f) tohto zákona.**

**6. Obsah ponuky:**

6.1. Ponuka predložená uchádzačom bude obsahovať: vyplnenú a oprávnenou osobou podpísanú

**1) Prílohu č.1 - Návrh na plnenie kritérií**

**2) Prílohu č.2 - Formulár pre prieskum trhu**

**3) Prílohu č.3 – Obchodná zmluva o výrobe a dodávke jedál**

**7. Miesto, lehota a spôsob predkladania ponuky, lehota viazanosti**

7.1 Uchádzač doručí ponuku na mailovú adresu janebova@dsspkm.sk - kontaktná osoba verejného obstarávateľa podľa bodu 1 týchto podmienok zákazky.

7.2 Spôsob doručenia: elektronicky prostredníctvom e-mailu

7.3 Lehota na doručenie ponúk je do **25.03.2021 do 15.00 hod.**

7.4 Uchádzač je svojou ponukou viazaný do **30.06.2021**

**8. Otváranie a preskúmanie ponúk:**

8.1 Do procesu vyhodnocovania ponúk budú zaradené tie ponuky, ktoré zodpovedajú požiadavkám a podmienkam uvedeným v týchto podmienkach zákazky.

8.2 Ponuky predložené po termíne na predkladanie ponúk nebudú akceptované, t.j. nebudú zaradené do procesu vyhodnocovania ponúk.

8.3 Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podmienkach a neobsahuje také

skutočnosti, ktoré sú v rozpore so všeobecne záväznými právnymi predpismi. Ostatné ponuky uchádzačov budú z prieskumu trhu vylúčené.

8.4 V prípade nejasnosti a potreby objasnenia ponúk, prípadne potreby ich doplnenia zo strany verejného obstarávateľa, bude uchádzač elektronicky požiadaný o vysvetlenie, resp. doplnenie svojej ponuky v lehote určenej verejným obstarávateľom.

8.5 Ak uchádzač nepredloží vysvetlenie ponuky, resp. ju nedoplní v lehote určenej verejným obstarávateľom vo výzve podľa bodu 7.4, alebo predložené vysvetlenie nie je dostatočné, jeho ponuka bude z prieskumu trhu vylúčená.

**9. Kritéria na vyhodnotenie ponúk:**

9.1 Ponuky uchádzačov, ktoré budú spĺňať stanovené podmienky podľa bodov 7.1 a 7.3 a neboli z prieskumu trhu vylúčené, budú vyhodnocované podľa kritéria na vyhodnotenie ponúk uvedeného v bode 8.2

9.2 Kritérium na vyhodnotenie ponúk je:

 **celková cena za celý predmet zákazky v EUR s DPH.**

9.3 Verejný obstarávateľ si vyhradzuje právo odmietnuť všetky predložené ponuky.

9.4 Verejný obstarávateľ si vyhradzuje právo zmeniť podmienky prieskumu trhu.

9.5 Verejný obstarávateľ zašle oznámenie o výsledku uchádzačom, ktorí predložili ponuky v lehote na predkladanie ponúk, v lehote viazanosti ponúk.

9.6 Uchádzač zaslaním ponuky bezvýhradne akceptuje všetky podmienky zákazky.

9.7 Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením prieskumu trhu, zmenou podmienok, alebo akýmkoľvek rozhodnutím verejného obstarávateľa.

**10. Obchodné podmienky:**

10.1 Plnenie bude vykonané na základe objednávky vystavenej na úspešného uchádzača.

10.2 Platobné a fakturačné podmienky sú uvedené v článku VI. Obchodnej zmluvy.

10.3 O ďalšom postupe bude uchádzač informovaný verejným obstarávateľom v lehote viazanosti ponúk.

**11. Zrušenie súťaže:**

11. Verejný obstarávateľ si vyhradzuje právo prieskum trhu zrušiť bez uvedenia dôvodu.

**12. Dôvernosť a ochrana osobných údajov**

12.1 Verejný obstarávateľ počas priebehu tohto prieskumu trhu nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.

12.2 Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.

12.3 Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z.z. o ochrane osobných údajov a o zmene a doplnení niektorých zákonov.

V Bratislave dňa 17.3.2021

 Mgr. Jana Čajágiová

 riaditeľka DSSpKM

Zoznam príloh:

Príloha č.1 – Návrh na plnenie kritérií

Príloha č.2 – Formulár pre prieskum trhu

Príloha č.3 – Obchodná zmluva o výrobe a dodávke jedál